11.   ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ  Άριθ. 31493 της 10/30 Απρ.1976 (ΦΕΚ  Β΄610) Περί καθορισμού διά το έτος 1976 του παρακρατητέου υπέρ του Δημοσίου ποσοστού επί των κατανεμομένων ή αποδιδομένων εις τους Δήμους και Κοινότητας εσόδων, πρός κάλυψιν των δαπανών λειτουργίας της Τ.Υ.Δ.Κ.  Λαβόντες υπ’ όψιν: α)Τάς διατάξεις του άρθρ.5 του Ν.Δ. 870/1971, καθ’ ας πρός κάλυψιν των υπό του Δημοσίου αναληφθεισών δαπανών της ΤΥΔΚ παρακρατείται επί πάντων των κατανεμομένων ή αποδιδομένων εις τους δήμους και κοινότητας εσόδων, ποσοστόν οριζόμενον διά κοινής αποφάσεως των Υπουργών Εσωτερικών και Οικονομικών μέχρι 10% ,κατ’ ανώτατον όριον. β)Οτι το συνολικόν ποσόν των αναγραφεισών εις τον προυπολογισμόν του Δημοσίου του έτους 1976 πιστώσεων διά την αντιμετώπισιν των εν γένει δαπανών λειτουργίας της Τ.Υ.Δ.Κ. ανέρχεται εις 210.000.000 δραχ. το οποίον παρεκρατήθη ολόκληρον εκ του εσόδου της τακτικής ενισχύσεως των δήμων και κοινοτήτων εκ του κρατικού προυπολογισμού δι’ ισοπόσου μειώσεως της οικείας πιστώσεως του Κ.Α 2234, ήτοι από 1.500.000.000 εις 1.290.000 δραχμάς. γ)Ότι το συνολικόν ποσόν των κατά το έτος 1976 κατανεμηθησομένων ή αποδοθησομένων εις τους δήμους και κοινότητας εσόδων υπολογίζεται περίπου επί τη βάσει των σχετικών δεδομένων εις 2.625.000.000 δραχμών, εξ ων δραχμαί μέν 1.740.000.000 προέρχονται εκ των μέσω του κρατικού προυπολογισμού αποδιδομένων συμφώνως πρός τας αναγραφείσας εν αυτώ σχετικάς πιστώσεις ,δραχμαί δε 885.000.000 εκ των λοιπών εσόδων, ων αι εισπράξεις αποδίδονται απ’ ευθείας εις τους οικείους λογαριασμούς πρός κατανομήν άνευ μεσολαβήσεως του κρατικού προυπολογισμού, και διά τον υπολογισμόν των οποίων ελήφθησαν υπ’ όψιν αι αποδόσεις τούτων του παρελθόντος έτους. δ)Ότι λόγω των καταλειπομένων μικρών περιθωρίων διά τον καθορισμόν μειωμένου ποσοστού διά τους έχοντας ιδίαν τεχνικήν υπηρεσίαν δήμους εν σχέσει πρός τους μή έχοντας τοιαύτην,αλλά και λόγω των σημαντικών δυσχερειών τας οποίας εμφανίζει εν τη πράξει ο διαφορισμός ούτος ενδείκνυται ο καθορισμός ενιαίου ποσοστού, αποφασίζομεν: 2.Α.γ.6-8 Τεχνιικαί Υπηρεσίαι Υπ. Εσωτερικών Τεχνιικαί Υπηρεσίαι Υπ. Εσωτερικών 2.Α.γ.10-12 1.Καθορίζομεν διά το έτος 1976 το κατ’ εφαρμογήν της διατάξεως της παρ. 1 του άρθρ.5 του Ν.Δ. 870/1971 παρακρατητέον υπέρ του Δημοσίου ποσοστόν επί των κατανεμομένων ή αποδιδομένων εις τους δήμους και κοινότητας εσόδων πρός κάλυψιν των δαπανών μισθοδοσίας του προσωπικού και λειτουργίας εν γένει της Τεχνικής Υπηρεσίας Δήμων και Κοινοτήτων (ΤΥΔΚ) εις 8% ενιαίως. 2.Ορίζομεν όπως τα, διά των αποφάσεων κατανομών του Υπουργείου Εσωτερικών, παρακρατούμενα εκάστοτε ποσά μεταφέρωνται εις πίστωσιν του παρά τω Ταμείω Παρακαταθηκών και Δανείων λογαριασμού του εσόδου του άρθρ.37 του Ν.Δ 4260/62 υπό τον τίτλον «Τακτική ενίσχυσις δήμων και κοινοτήτων εκ του κρατικού προυπολογισμού» εις βάρος του οποίου εγένετο κατά τα ανωτέρω η συμψηφιστική παρακράτησις του εις το ποσοστόν τούτο αντιστοιχούντος συνολικού ποσού των 210.000.000 δραχ. δι’ ισοπόσου μειώσεως της οικείας πιστώσεως του Κ.Α. 2234.Εις την πίστωσιν ταύτην θα αποδίδωνται εξ άλλου υπό του Υπουργείου Οικονομικών τα ποσά των εισπράξεων εκ της περιελθούσης εις το Δημόσιον κρατήσεως 1% επί των εκτελουμένων έργων και προμηθειών των δήμων και κοινοτήτων του άρθρ. 5 του Ν.Δ. 107/1946. 3.Εγκρίνομεν, όπως τα παρακρατούμενα ως άνω ποσά εκ των κατανεμομένων ή αποδιδομένων εις τους δήμους και κοινότητας εσόδων μη εμφανίζωνται λογιστικώς εις τας διαχειρίσεις αυτών, αλλά εισάγωνται εις αυτάς τα μετά την αφαίρεσιν του παρακρατουμένου ποσοστού αποδιδόμενα καθαρά ποσά.  4.Εις το τέλος εκάστης χρήσεως τα πάσης φύσεως έσοδα και έξοδα της ΤΥΔΚ θα εκκαθαρίζωνται υπό της Δ/νσεως Δ3 (Κεντρικού Λογιστηρίου) του Γ.Λ.Κ. το δε αποτέλεσμα της εκκαθαρίσεως θα λαμβάνηται υπ’ όψιν διά τον καθορισμόν του ως άνω ποσοστού των επομένων ετών.